ddrg/super_eurlex huggingface dataset:
(8)

Alakloorin tarkastelu toi esiin joukon ratkaisemattomia kysymyksiä, joita tarkasteltiin kasvien terveyttä, kasvinsuojeluaineita ja niiden jäämiä käsittelevässä tiedepaneelissa. Tiedepaneelia pyydettiin antamaan lausunto kahdesta kysymyksestä. Ensimmäinen kysymys koski sitä, onko rotilla tehdyssä karsinogeenisuustutkimuksessa havaittu nenäkuorikoiden tuumorien esiintyminen merkittävää ihmisten kannalta, ja jos näin on, onko kyseessä genotoksinen mekanismi. Toinen kysymys oli, ovatko arvon 0,1 µg/l ylittävistä metaboliiteista 65, 85, 54, 25, 76 ja 51 esitetyt tiedot riittävät sen osoittamiseksi, että metaboliitit eivät ole merkityksellisiä. Tiedepaneeli totesi ensimmäisen kysymyksen osalta antamassaan lausunnossa (5), että näytön mukaan vaikuttaa siltä, että rotilla tehdyissä karsinogeenisuustutkimuksissa havaittuun nenäkuorikoiden tuumoreiden esiintymiseen liittyy jokin muu vaikutustapa kuin genotoksisuus. Vaikka vaikutustapa saattaisi olla merkityksellinen ihmisten kannalta, sellaiset aktiivisen metaboliitin pitoisuudet, jotka käynnistäisivät syöpään johtavan tapahtumaketjun, ovat erittäin epätodennäköisiä. Toisen kysymyksen osalta tiedepaneeli totesi, että metaboliittien 65, 54 ja 25 toksisuutta on testattu riittävästi, mutta että maaperässä olevien metaboliittien 85, 76 ja 51 toksisuutta koskeva tietopohja on riittämätön Maaperässä olevien metaboliittien 85, 76 ja 51 genotoksisuutta koskeva tietopohja on myös riittämätön. Tiedepaneeli ei pystynyt toteamaan, että metaboliitti 25 olisi genotoksisuuden kannalta katsottuna turvallinen. Lopuksi todettiin, että vaikka metaboliittien 65 ja 54 osalta esitetyt tiedot ovat riittävät osoittamaan, että kyseiset metaboliitit eivät ole merkityksellisiä, vastaavaa ei voida todeta metaboliiteista 85, 76, 51 ja 25.
(2)

Euroopan parlamentin ja neuvoston asetuksen (EY) N:o 2160/2003 täytäntöönpanosta lajin Gallus gallus jalostusparvissa esiintyvien tiettyjen salmonellan serotyyppien vähentämistä koskevan yhteisön tavoitteen osalta ja asetuksen (EY) N:o 2160/2003 muuttamisesta 30 päivänä kesäkuuta 2005 annetussa komission asetuksessa (EY) N:o 1003/2005 (2) vahvistetaan yhteisön tavoite kaikkien kansanterveydellisesti merkityksellisten salmonellan serotyyppien esiintyvyyden vähentämiseksi lajin Gallus gallus jalostusparvissa alkutuotantovaiheessa.
(3)

Fosalonin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 703/2001 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 451/2000 8 artiklan 1 kohdan mukaisesti. Fosalonin osalta esittelevä jäsenvaltio oli Itävalta, ja kaikki asiaa koskevat tiedot toimitettiin 7 päivänä toukokuuta 2004.
(3)

Dimetenamidin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 703/2001 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 451/2000 8 artiklan 1 kohdan mukaisesti. Dimetenamidin osalta esittelijänä toimiva jäsenvaltio oli Saksa, ja kaikki asiaa koskevat tiedot toimitettiin 16 päivänä lokakuuta 2003.
FI Euroopan unionin virallinen lehti L 125/31

Oikaistaan komission päätös 2007/319/EY, tehty 8 päivänä syyskuuta 2006, valtiontuesta C 45/04 (ex NN 62/04), joka on myönnetty tšekkiläiselle Třinecké železárny, a. s. -teräksentuottajalle

( Euroopan unionin virallinen lehti L 119, 9. toukokuuta 2007 )

Sisällysluettelossa, sivulla 37, otsikossa ja sivulla 44, loppulausekkeessa:

korvataan:

”8 päivänä syyskuuta 2006”

seuraavasti:

”8 päivänä marraskuuta 2006”.
3)

Muutetaan 7 artikla seuraavasti: a) Korvataan 1 kohta seuraavasti: ”1. Italian on varmistettava, että 3 ja 4 kohdan vaatimukset täyttyvät siirrettäessä eläviä sikoja Italian sisällä.” b) Poistetaan 2 kohta. c) Korvataan 3 ja 4 kohta seuraavasti: ”3. Sikoja ei saa siirtää sellaisilta tiloilta, joita ei ole tunnustettu sian vesikulaaritaudista vapaiksi, ennen kuin tila on jälleen tunnustettu vapaaksi kyseisestä taudista. 4. Sikoja ei saa siirtää Italian muille alueille sellaisilta alueilta, joita ei ole tunnustettu sian vesikulaaritaudista vapaiksi.”
(1)

Elintarvikehygieniasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 852/2004 (1) säädetään elintarvikealan toimijoita koskevista elintarvikehygieniaan liittyvistä säännöistä, jotka perustuvat vaarojen analysointia ja kriittisiä valvontapisteitä koskeviin periaatteisiin. Kyseisessä asetuksessa säädetään, että elintarvikealan toimijoiden on noudatettava edellä tarkoitettuihin periaatteisiin perustuvia rakenteellisia vaatimuksia. Eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 täydennetään asetuksessa (EY) N:o 852/2004 (2) vahvistettuja sääntöjä. Asetuksen (EY) N:o 853/2004 sääntöihin kuuluvat maidonjalostamoja koskevat erityisvaatimukset sekä raakamaitoa ja meijerituotteita koskevat hygieniavaatimukset.
b)

kyseiset linnut tulevat sellaisesta OIE:n jäsenmaasta, joka kuuluu johonkin alueelliseen toimikuntaan, joka on lueteltu liitteessä I olevassa B osassa, ja jos seuraavat ehdot täyttyvät: i) linnut ovat ennen vientiä olleet 30 vuorokautta eristettyinä lähtöpaikassa, joka sijaitsee jossakin neuvoston päätöksessä 79/542/ETY (3) luetellussa kolmannessa maassa, tai ii) linnut pidetään määräjäsenvaltiossa maahantuonnin jälkeen 30 vuorokautta karanteenissa tiloissa, jotka on hyväksytty komission päätöksen 2000/666/EY (4) 3 artiklan 4 kohdan mukaisesti, tai iii) linnut on rokotettu lintuinfluenssaa vastaan viimeksi kuluneiden kuuden kuukauden aikana ja vähintään 60 vuorokautta ennen lähetystä kolmannesta maasta, ja rokotus on uusittu ainakin kerran, noudattaen rokotteenvalmistajan ohjeita ja käyttäen kyseiselle lajille hyväksyttyä H5-rokotetta, tai iv) lintuja on pidetty eristettyinä vähintään 10 vuorokautta ennen vientiä, ja niille on H5N1-vasta-aineen tai -genomin havaitsemiseksi tehty maaeläinten diagnostisia testejä ja rokotteita käsittelevän käsikirjan (Manual of Diagnostic Tests and Vaccines for Terrestrial Animals) kohdan 2.1.14 mukainen testi, jossa on käytetty aikaisintaan kolmantena eristyspäivänä otettua näytettä.
(4)

Kun otetaan huomioon Newcastlen taudin epidemiologinen nykytilanne Bulgariassa ja se, että kyseinen maa on toteuttanut tiettyjä toimenpiteitä taudin torjumiseksi ja lähettänyt komissiolle tietoja tautitilanteesta, näyttää siltä, että tilanne Bulgariassa on edelleen tyydyttävä lukuun ottamatta Vratsan, Blagoevgradin ja Kardzhalin alueita, Burgasin aluetta (Burgasin ja Sungurlaren kunnat pois lukien), Dobrichin alueella sijaitsevaa Dobrichkan kuntaa ja Razgradin alueella sijaitsevaa Kubratin kuntaa. Siksi on aiheellista rajata tuonnin keskeyttäminen kyseisiin alueisiin.
(1)

Elintarvikkeita koskevista hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 852/2004 (2) säädetään elintarvikealan toimijoita koskevista, elintarvikehygieniaan liittyvistä yleisistä säännöistä, jotka perustuvat vaara-analyysin ja kriittisten valvontapisteiden periaatteisiin. Asetuksessa säädetään, että elintarvikealan toimijoiden on noudatettava edellä mainittuihin periaatteisiin perustuvia rakenteellisia vaatimuksia. Eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annettu Euroopan parlamentin ja neuvoston asetus (EY) N:o 853/2004 (3) täydentää asetuksessa (EY) N:o 852/2004 vahvistettuja sääntöjä. Asetuksessa (EY) N:o 853/2004 vahvistetaan myös erityisvaatimukset liha- ja maitotuotteita jalostaville tuotantolaitoksille.
Bogomil BELCHEV Member of BD of the National Assembly of the Municipalities of the Republic of Bulgaria, Mayor of Gabrovo
b)

Jos komission tiloihin yritetään tunkeutua laittomasti, komission virkamiesten on suljettava ensin toimistot, kassakaapit ja lukot, mikäli he eivät itse ole fyysisesti vaarassa. Heidän on ilmoitettava välikohtauksesta välittömästi komission turvallisuuslinjalle. Kun komission turvallisuuslinja saa tiedon tapahtumasta, se antaa ohjeet siitä, miten toimitaan ja mille yksiköille asiasta on ilmoitettava.
(7)

Viraston perustamisen on joustavoitettava yhteisön toiminnan toteutusta Euroopan laajuisen liikenneverkon alalla. Viraston vuotuisen työohjelman kautta on voitava taata erityisesti, että virasto osallistuu komission suunnittelemien ja päättämien Euroopan laajuisen liikenneverkon toteutuksen vuosittaisten painopisteiden toteuttamiseen. Viraston on myös taattava rahoituksen parempi koordinointi muiden yhteisön välineiden kanssa.
(3)

Siksi on syytä keskeyttää välittömästi kalastustuotteiden, sellaisena kuin ne määritellään Euroopan parlamentin ja neuvoston asetuksessa (EY) N:o 853/2004 (2), tuonti Guinean tasavallasta. Tarkastuksessa havaittujen puutteiden vakavuuden vuoksi tuonnin keskeyttämisen olisi koskettava myös niitä kalastustuotteita, jotka on lähetetty yhteisöön ennen tämän päätöksen voimaantuloa mutta jotka eivät vielä ole saapuneet yhteisöön.
”LIITE

ELIMET, JOIDEN PALVELUKSESSA OLEVILLA TUTKIJOILLA ON OIKEUS KÄYTTÄÄ SALASSAPIDETTÄVIÄ TIETOJA TIETEELLISIIN TARKOITUKSIIN

Euroopan keskuspankki

Espanjan keskuspankki

Italian keskuspankki

Cornell-yliopisto (New Yorkin osavaltio, Amerikan yhdysvallat)

Valtiotieteen laitos, Baruch College, City University of New York (New Yorkin osavaltio, Amerikan yhdysvallat)

Saksan keskuspankki

Työllisyystutkimukset-yksikkö, Euroopan komission työllisyys-, sosiaali- ja tasa-arvoasioiden pääosasto

Tel Avivin yliopisto (Israel)

Maailmanpankki

Terveyden ja hyvinvoinnin keskus (Center of Health and Wellbeing – CHW), Woodrow Wilson School of Public and International Affairs, Princeton University (New Jersey, Amerikan yhdysvallat)

Chicagon yliopisto (University of Chicago (UofC), Illinois, Amerikan yhdysvallat)”
(3)

Maatilojen rakennetutkimusten tuloksilla on suuri merkitys yhteiselle maatalouspolitiikalle. Sen vuoksi on välttämätöntä varmistaa tietojen korkea laatu, ja muista lähteistä kuin tilastollisista tutkimuksista peräisin olevien tietojen käyttäminen voidaan hyväksyä ainoastaan, jos nämä tiedot ovat yhtä luotettavia kuin tilastollisista tutkimuksista saatavat tiedot. Jäsenvaltiot olisi sen vuoksi velvoitettava ryhtymään tarvittaviin toimenpiteisiin sen varmistamiseksi, että toimitettujen tietojen laatu on vähintään yhtä hyvä kuin tilastollisista tutkimuksista saatujen tietojen, sekä toimittamaan laatuarvioita.
(7)

Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanoa koskevista siirtymäjärjestelyistä sekä asetusten (EY) N:o 853/2004 ja (EY) N:o 854/2004 muuttamisesta 5 päivänä joulukuuta 2005 annetussa komission asetuksessa (EY) N:o 2076/2005 (5) säädetään kansallisten tunnistusmerkintöjen väliaikaisesta käytöstä ihmisravinnoksi tarkoitetuissa eläinperäisissä tuotteissa, joita saa saattaa ainoastaan sen jäsenvaltion markkinoille, jossa ne on valmistettu.
2.

Korvataan 11 artikla seuraavasti: ”11 artikla Lihaa, jauhelihaa, raakalihavalmisteita, mekaanisesti erotettua lihaa ja lihavalmisteita koskevat poikkeukset 1. Edellä olevan 6 artiklan e alakohdasta poiketen kyseinen jäsenvaltio voi sallia seuraavan lihan lähettämisen tarkastusalueelta sen markkinoille saattamiseksi tai vietäväksi kolmansiin maihin: a) tuore siipikarjan liha, tarhattujen riistalintujen liha mukaan luettuna, joka on i) tuotettu asetuksen (EY) N:o 853/2004 liitteen II ja liitteessä III olevan II ja III jakson mukaisesti; sekä ii) tarkastettu asetuksen (EY) N:o 854/2004 liitteessä I olevan I, II ja III jakson sekä IV jakson V luvun A kohdan 1 alakohdan ja VII luvun mukaisesti; b) jauheliha, raakalihavalmisteet, mekaanisesti erotettu liha ja lihavalmisteet, jotka sisältävät edellä a alakohdassa tarkoitettua lihaa ja jotka on tuotettu asetuksen (EY) N:o 853/2004 liitteessä III olevan V ja VI jakson mukaisesti; c) lihavalmisteet, joille on tehty direktiivin 2002/99/EY liitteessä III olevan 1 kohdan taulukon a, b tai c alakohdassa mainittu lintuinfluenssaa koskeva käsittely; d) sellainen siipikarjan, tarhattujen riistalintujen ja alueella ennen tarkastusalueen muodostamista luonnosta otettujen luonnonvaraisten riistalintujen tuore liha, jauheliha, mekaanisesti erotettu liha ja tällaista lihaa sisältävät raakalihavalmisteet ja lihavalmisteet, jotka on tuotettu tarkastusalueella sijaitsevissa laitoksissa. 2. Edellä olevan 6 artiklan e alakohdasta poiketen kyseinen jäsenvaltio voi sallia tarkastusalueelta peräisin olevan siipikarjan tai tarhattujen riistalintujen tuoreen lihan, jauhelihan ja mekaanisesti erotetun lihan sekä tällaista lihaan sisältävien raakalihavalmisteiden ja lihavalmisteiden lähettämisen tarkastusalueelta kansallisille markkinoille, mikäli tällainen liha täyttää seuraavat edellytykset: a) se on merkitty i) joko direktiivin 2002/99/EY liitteessä II tarkoitetulla erityisellä tunnistusmerkinnällä; tai ii) päätöksen 2007/118/EY 2 artiklan mukaisesti; ja b) se on saatu, leikattu, varastoitu ja kuljetettu erillään muusta siipikarjan tai tarhattujen riistalintujen lihasta eikä sitä ole käytetty raakalihavalmisteisiin tai lihavalmisteisiin, jotka on tarkoitettu lähetettäväksi muihin jäsenvaltioihin tai vietäväksi kolmansiin maihin.”
6)

Lisätään 3 lukuun artiklat seuraavasti: ”10 a artikla Hallinnolliset järjestelyt jäsenvaltioiden tai EU:n toimielinten kanssa 1. Jäsenvaltioiden tai EU:n toimielinten kanssa voidaan neuvotella hallinnolliset järjestelyt, joiden tarkoituksena on helpottaa operaatioihin liittyvien hankintojen suorittamista taloudellisesti edullisimmalla tavalla. Nämä järjestelyt toteutetaan Athenen, jota edustaa operaation komentaja tai, jos komentajaa ei ole, hallinnoija, ja kyseisten jäsenvaltioiden tai EU:n toimielinten toimivaltaisten hallintoyksiköiden välisenä kirjeenvaihtona. 2. Erityiskomiteaa on kuultava ennen kyseisen järjestelyn allekirjoittamista. 10 b artikla Hallinnolliset järjestelyt kolmannen valtion tai kansainvälisen järjestön kanssa 1. Kolmannen valtion tai kansainvälisen järjestön kanssa voidaan neuvotella hallinnollinen järjestely, jonka tarkoituksena on muun muassa helpottaa hankintojen suorittamista operaatioalueella taloudellisesti edullisimmalla tavalla ottaen huomioon operatiiviset vaatimukset. Nämä järjestelyt toteutetaan Athenen, jota edustaa operaation komentaja tai, jos komentajaa ei ole, hallinnoija, ja kyseisen kolmannen valtion tai kansainvälisen järjestön toimivaltaisten hallintoyksiköiden välisenä kirjeenvaihtona. 2. Kyseinen järjestely on toimitettava erityiskomitean hyväksyttäväksi ennen sen allekirjoittamista.”
(2)

Asetuksen (EY) N:o 1083/2006 104 artiklan 2 kohdassa asetetaan erilaiset edellytykset jäsenten ja varajäsenten nimeämiselle kuin rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 49 artiklan 1 kohdassa (3); tämän vuoksi komitean kokoonpanoa on muutettava vastaavasti.
(5)

Yhdistyneen kuningaskunnan viranomaiset toimittivat 25 ja 30 päivänä tammikuuta 2007 päivätyissä kirjeissä komissiolle tyydyttävät todisteet siitä, että kaikki vaatimusten vastaiset tuotteet on hävitetty muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (3) mukaisesti ja että Bowlandin tilat on tyhjennetty, puhdistettu ja desinfioitu. Yhdistyneen kuningaskunnan viranomaiset ovat lisäksi sitoutuneet varmistamaan, että Bowlandin tuleva tuotanto täyttää yhteisön lainsäädännössä asetetut vaatimukset.
(3)

AGC Chemicals Europe, Ltd (ASAHI) toimittaa etyleenitetrafluorietyleeniä (ETFE), jota käytetään eristysaineena sähköjohdoissa ja raaka-aineena kalvonvalmistuksessa. ASAHI on tehnyt määrätietoista ja laajaa tutkimusta löytääkseen HCFC-225cb:lle vaihtoehdon, joka ei heikennä otsonikerrosta, ja työ on edistynyt hyvin. Vaihtoehdoksi on ehdotettu metanolia, mutta ennen HCFC-225cb:n korvaamista prosessia on vielä tutkittava ja kehitettävä. Tämänhetkisessä prosessissa HCFC-225cb kierrätetään ja jäljelle jäävä HCFC-225cb otetaan talteen. Vuodot ilmakehään pidetään tiukasti mahdollisimman vähäisinä.
c)

Südliche Weinstraßen piirikunnassa seuraavat paikkakunnat: Annweiler am Trifels paitsi Exklave, lounainen Exklave zu Landau in der Pfalz, Rinnthal, Wernersberg, Völkersweiler, Gossersweiler-Stein, Oberschlettenbach, Vorderweidenthal, Silz, Münchweiler am Klingbach, Klingenmünster, Gleiszellen-Gleishorbach, Pleisweiler-Oberhofen, Bad Bergzabern, Birkenhördt, Böllenborn, Dörrenbach, Oberotterbach, Schweigen-Rechtenbach, Schweighofen, Ilbesheim bei Landau in der Pfalz, Leinsweiler, Eschbach, Waldhambach ja Waldrohrbach.
(3)

Komission pääsihteeristön 31 päivänä elokuuta 2006 vastaanotetuksi kirjaamalla kirjeellä Viro on pyytänyt poikkeusta direktiivin 77/388/ETY 17 artiklan 1 kohdan soveltamisesta, jotta verovelvollinen voisi vähentää arvonlisäveron silloin, kun maksu suoritetaan toimittajalle. Tämä vähennyksen lykkääminen on koskee ainoastaan kassaperusteista kirjanpitojärjestelmää, jossa verovelvolliset maksavat myynnistä suoritettavan arvonlisäveron toimituksistaan saadessaan asiakkailtaan maksun kauppahinnasta mainitun direktiivin 10 artiklan 2 kohdan kolmannen alakohdan toisen luetelmakohdan mukaisesti. Viro on pyytänyt, että kassaperusteinen kirjanpitojärjestelmä koskisi ainoastaan sellaisia verovelvollisia, jotka ovat Viron lainsäädännön mukaisia yksityisiä elinkeinonharjoittajia.
(3)

Euroopan elintarviketurvallisuusviranomaisen eläinten terveyttä ja hyvinvointia käsittelevä lautakunta antoi 27 päivänä lokakuuta 2006 tieteellisen lausunnon eläinten terveydelle ja hyvinvoinnille aiheutuvista riskeistä, jotka liittyvät muiden luonnonvaraisten lintujen kuin siipikarjan tuontiin yhteisöön, jäljempänä ’lausunto’. Lausunnossa on mainittu joukko alueita, joilla kyseisten lintujen tuontiin sovellettavien eläinten terveyttä koskevien yhteisön vaatimusten muuttamisella voitaisiin vähentää merkittävästi tällaiseen tuontiin liittyviä tunnistettuja terveysriskejä. Tällaiseen tuontiin sovellettavat eläinten terveysvaatimukset on tarkistettu, ja päätös 2000/666/EY on kumottu ja korvattu komission asetuksella (EY) N:o 318/2007 (6).
(4)

On aiheellista myöntää CN-koodeihin 0304 ja 0305 kuuluville tuotteille poikkeus päätöksen 2001/822/EY liitteessä III määritellyistä alkuperäsäännöistä. Poikkeus voidaan perustella edellä mainitun liitteen 37 artiklan 1 kohdan ja 5 kohdan a ja b alakohdan nojalla, erityisesti olemassa olevan paikallisen tuotannonalan kehittämisellä, taloudellisilla ja yhteiskunnallisilla vaikutuksilla sekä Saint-Pierre ja Miquelonin erityisellä tilanteella. Koska poikkeus myönnetään tuotteille, jotka jalostetaan tosiasiallisesti, sillä edistetään olemassa olevan tuotannonalan kehittämistä. Poikkeus on ratkaisevan tärkeä toiminnan jatkumiselle asianomaisessa laitoksessa, joka työllistää suuren määrän vakituisia ja kausityöntekijöitä. Vuonna 2001 myönnettyä poikkeusta on käytetty vain hyvin vähän (108 tonnia vuonna 2003, 552 tonnia vuonna 2004, 356 tonnia vuonna 2005 ja 491 tonnia tammimarraskuussa 2006). Siksi poikkeus on myönnettävä samalle vuosittaiselle kokonaismäärälle kuin vuonna 2001 eli 1 290 tonnille. Kun poikkeus ulotetaan koskemaan suurempaa lajimäärää kuin minkä päätös 2001/657/EY kattaa, voidaan määrää, johon poikkeusta sovelletaan, hyödyntää paremmin.
(18)

Rahoitusvälineen mukaiset julkiset hankinnat toteutetaan ja avustukset myönnetään Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (10) (jäljempänä ’varainhoitoasetus’) mukaisesti. Pelastuspalvelualan toimien erityisluonteesta johtuen on tarkoituksenmukaista säätää mahdollisuudesta myöntää rahoitustukea myös luonnollisille henkilöille. On myös tärkeää, että varainhoitoasetuksen sääntöjä on noudatettu, erityisesti taloudellisuuden, tehokkuuden ja vaikuttavuuden periaatteiden osalta.
—

Vuoden 2006 osalta komission yksiköiden syksyn 2006 talousennusteen mukaan alijäämä supistuu edelleen 2,7 prosenttiin suhteessa BKT:hen, joka on parempi kuin tammikuun 2006 tarkistetussa vakausohjelmassa vahvistettu tavoite (2,9 prosenttia). Alijäämän supistumisen odotetaan johtuvan terveydenhoitoalan menojen vuotuisen kasvun hidastumisesta edelleen ja valtion menojen jatkuvasta valvonnasta: valtion menoissa odotetaan päästävän määrälliseen nollakasvun tavoitteeseen. Kertaluonteisiin eriin turvautuminen on rajattu 1/4 prosenttiin suhteessa BKT:hen. Vuoden 2007 syksyn talousennusteessa alijäämän ennakoidaan supistuvan edelleen 2,6 prosenttiin (kertaluonteiset erät on rajoitettu 0,05 prosenttiin suhteessa BKT:hen) ja 2,2 prosenttiin suhteessa BKT:hen vuonna 2008 (olettaen, että politiikkaa ei muuteta ja kertaluonteisiin eriin ei turvauduta). Tämä osoittaa, että alijäämä suhteessa BKT:hen on saatettu alle kolmen prosentin viitearvon suhteessa BKT:hen uskottavalla ja kestävällä tavalla. Rakenteellisen rahoitusaseman (suhdannetasoitettu rahoitusasema ilman kertaluonteisia eriä) paranemisen on arvioitu olevan 0,5 prosenttia suhteessa BKT:hen vuonna 2006, 0,3 prosenttia suhteessa BKT:hen vuonna 2007 ja 0,6 prosenttia suhteessa BKT:hen vuonna 2008. Tällöin on myös otettava huomioon tarve edetä kohti Ranskan viranomaisten asettamaa keskipitkän aikavälin tavoitetta eli tasapainoista rahoitusasemaa.
(2)

Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanoa koskevista siirtymäjärjestelyistä sekä asetusten (EY) N:o 853/2004 ja (EY) N:o 854/2004 (5) muuttamisesta 5 päivänä joulukuuta 2005 annetun komission asetuksen (EY) N:o 2076/2005 mukaisesti jäsenvaltiot saavat siirtymäaikana, joka päättyy 31 päivänä joulukuuta 2009, sallia kansanterveydellisten seikkojen osalta simpukoiden ja kalatuotteiden tuonnin mainitun asetuksen liitteessä I ja II luetelluista maista tietyin edellytyksin. Edellä tarkoitetuista maista tuotuja tuotteita saa saattaa ainoastaan tuojajäsenvaltion tai samanlaisen tuonnin sallivien jäsenvaltioiden kansallisille markkinoille.
a)

Korvataan 2 ja 3 kohta seuraavasti: ”2. Kaikki sopimukset, joiden ennakoitu arvo on vähintään julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetussa Euroopan parlamentin ja neuvoston direktiivissä 2004/18/EY (5), jäljempänä ’julkisia hankintoja koskeva direktiivi’, säädetty määrä, on tehtävä mainitun direktiivin säännösten mukaisesti. 3. Sopimukset, joiden ennakoitu arvo on enintään julkisia hankintoja koskevassa direktiivissä säädetty määrä, voidaan tehdä suoraan. Tällöin on 25 artiklassa tarkoitettujen jäsenvaltioiden kuitenkin siinä määrin kuin se on mahdollista ja kaikin asianmukaisin keinoin huolehdittava, että ne toimittajat, jotka todennäköisesti voivat tarjota kyseessä olevat tavarat tai palvelut, voivat kilpailla keskenään.
(4)

Yhteisön lainsäädäntöön sisältyvien jätetietoja koskevien raportointivelvoitteiden tarkastelu on osoittanut, että tietyt päätöksissä 94/741/EY ja 97/622/EY esitetyt raportointivelvoitteet sisältyvät myös asetukseen (EY) N:o 2150/2002 tai jätteiden siirrosta 14 päivänä kesäkuuta 2006 annettuun Euroopan parlamentin ja neuvoston asetukseen (EY) N:o 1013/2006 (6).